கேள்வி: குஜிஸ்தா அக்தர் பானு - ஆரம்பக்கால வாழ்க்கை மற்றும் கல்வி பற்றி விளக்கவும்.
பதில்: குஜிஸ்தா அக்தர் 1872 ஆம் ஆண்டில் வங்காளத்தின் புகழ்பெற்ற சுஹ்ரவர்தி குடும்பத்தில் உபைதுல்லா அல் உபைதி சுஹ்ரவர்தி மற்றும் அவரது மனைவி மக்புல்லன் நிசா பேகம் ஆகியோரின் மூத்த மகளாகப் பிறந்தார். இவர் ஷிஹாப் அல்-தின் உமர் அல்-சுஹ்ரவர்டி மற்றும் பஹாவுதீன் ஜகாரியா சுஹ்ரவர்தியின் நேரடி வழித்தோன்றலாக இருந்தார். குஜிஸ்தாவின் தாத்தா ஷா அமினுதீன் சுஹ்ரவர்தி வங்காளத்தில் சுஹ்ரவர்தியா வரிசையின் கடைசி சூஃபி பீர் என்று கருதப்படுகிறார். இவரது சகோதரர்களில் அப்துல்லா அல்-மமுன் சுஹ்ரவர்தி, ஹசன் சுஹ்ரவர்தி ஆகியோர் அடங்குவர். அக்காலத்தில் பெண்களுக்கான பள்ளிகள் இல்லாத காரணத்தினால், இவரது குடும்பத்தின் பல பெண் முன்னோடிகளைப் போலவே, இவரும் தனது இளமைக் காலத்தில் வீட்டிலேயே கல்வி பயின்றார். இவர் தனது தந்தையிடமிருந்து பாரசீகம், அரபு, ஆங்கிலம் மற்றும் உருது மொழிகளைக் கற்றுக்கொண்டார். பின்னர் இவர் 1887 ஆம் ஆண்டில் இந்தியத் தேர்வு வாரியத்திலிருந்து கணிதத்திலும் பாரசீக இலக்கியத்திலும் கௌரவப்பட்டம் பெற்றார். தனது மேல்நிலை கேம்பிரிட்ச் படிப்பை முடித்த பிறகு, கல்கத்தா பல்கலைக்கழகத்தால் உருது இலக்கியத்திற்கான தேர்வாளராக நியமிக்கப்பட்டார். அந்நேரத்தில் இந்த கவுரவத்தைப் பெற்ற ஒரே இந்தியப் பெண் இவரே.
கேள்வி: குஜிஸ்தா அக்தர் பானு - திருமணம் மற்றும் குடும்பம் பற்றி நீங்கள் என்ன அறிந்துள்ளீர்கள்?
பதில்: குஜிஸ்தா தனது உறவினரான ஜாஹித் சுஹ்ரவர்தியை மணந்தார், அவர் கல்கத்தா உயர்நீதிமன்றத்தில் நீதிபதியாகப் பணியாற்றினார். இத்தம்பதிக்கு இரண்டு மகன்கள் பிறந்தனர். * உசைன் சகீத் சுராவர்தி, ஒரு வழக்கறிஞர், அரசியல்வாதி, பின்னர் வங்காளத்தின் 3 வது பிரதமராகவும், பாகிஸ்தானின் 5 வது பிரதமராகவும் ஆவார்.Khan, Waqar A. (9 November 2020). * அசன் ஷாஹீத் சுஹ்ரவர்தி, ஒரு எழுத்தாளரும் மொழியியலாளரும் ஆவார்.
கேள்வி: குஜிஸ்தா அக்தர் பானு - இறப்பு பற்றி தகவல் சொல்.
பதில்: கல்கத்தாவின் சேரிகளுக்குச் சென்றபோது தொற்றிய இன்ஃப்ளூயன்ஸா பாதிப்பால், குஜிஸ்தா 1919 சனவரி 12 இல் இறந்தார்.